อาการปวดร้าวที่กระดูกแบบไหนบ้างที่ควรพบแพทย์?
ในบรรดาโรคภัยไข้เจ็บต่าง ๆ ที่มีอยู่รอบตัว อาการปวดร้าวที่กระดูกถือเป็นอีกหนึ่งอาการที่หลายคนพบเจอ เนื่องจากการใช้ร่างกายที่ไม่เหมาะสม หรือการเคลื่อนไหวที่ผิดพลาด บ้างเกิดจากอายุที่มากขึ้น บ้างก็อาจเกิดจากการออกกำลังกาย และอื่น ๆ ทั้งยังคงเป็นปัญหาให้หลายคนที่เป็น ใช้ชีวิตผิดปกติไปจากเดิม โดยระดับอาการยังมีตั้งแต่น้อยไปถึงมาก อาจต้องพบแพทย์หรือไม่ก็ได้ เพราะบางระดับอาการก็สามารถบำบัดได้ด้วยตนเอง วันนี้เราก็มีข้อมูลมาฝากว่าอาการปวดร้าวที่กระดูกแบบไหน ที่ควรพบแพทย์บ้าง อาการปวดร้าวที่กระดูกมีหลายแบบ ตั้งแต่ตำแหน่งที่ปวด รวมไปถึงระดับอาการที่ปวด หากเป็นไม่มากก็สามารถกายภาพหรือบำบัดด้วยตนเองที่บ้านได้ อาการเหล่านั้นก็จะหายไป แต่บางอาการก็ต้องพบแพทย์ เพื่อทำการรักษาได้อย่างทันท่วงที โดยทั่วไปหากเกิดอาการปวดร้าวที่กระดูก ให้ทำการบำบัดด้วยตนเองก่อน โดยการนั่งพักสักครู่หนึ่ง แล้วดูว่าอาการนั้นดีขึ้นหรือไม่ หากนั่งพักแล้วอาการค่อย ๆ ดีขึ้นจนกระทั่งหายไป อาจไม่จำเป็นต้องพบแพทย์ แต่ถ้าหากอาการยิ่งทรุดหนัก มีอาการปวดมากขึ้น อาจต้องพบแพทย์เพื่อรับการตรวจ แต่ทั้งนี้ทั้งนั้นขึ้นอยู่กับระยะทางในการเคลื่อนไหวด้วย รวมถึงอายุก็มีส่วนเช่นกัน อย่างในบางรายที่มีอายุมากการเดินในระยะทาง 1 กิโลเมตรแล้วรู้สึกปวดร้าว นั่งพักแล้วหาย อันนั้นอาจเป็นเรื่องปกติในคนอายุเยอะ ไม่จำเป็นต้องพบแพทย์ แต่ถ้าหากอายุยังน้อยแล้ววิ่งไปได้เพียงระยะทาง 1 กิโลเมตรก็รู้สึกปวดมากจนไม่สามารถเคลื่อนไหวต่อไปได้อีก อันนี้อาจไม่ปกติและควรพบแพทย์โดยด่วน เพื่อประเมินอาการต่อไป ยกตัวอย่าง กรณีหญิงสูงอายุที่รู้สึกปวดข้างหลังแล้วร้าวลงมาที่ขา เมื่อเดินไปได้สักระยะ 1- 2 กิโลเมตร ให้ลองนั่งพักสักครู่ ถ้าหากนั่งพักแล้วหาย แปลว่ายังไม่ถึงขั้นที่ต้องพบแพทย์ ให้บำบัดด้วยตนเองโดยการนั่งพักทุกครั้งที่เกิดอาการปวดร้าวที่กระดูกขึ้น และยังสามารถใช้ชีวิตได้ตามปกติ ไม่มีอะไรต้องกังวล โดยอาการดังกล่าวคืออาการของหลังกระดูกทับเส้น ซึ่งจะร้าวลงมาที่ขา รู้สึกชาที่ขา อาการดีขึ้นได้เมื่อนั่งพักสักครู่หนึ่ง แต่ถ้าหากวันใดที่พบว่าระยะทางในการเดินนั้นสามารถทำได้น้อยลง และรู้สึกปวดร้าวมากขึ้น ทานยาแก้ปวดหรือพาราเซตามอลแล้วไม่หาย นั่งพักแล้วไม่หาย อาการแบบนี้ควรพบแพทย์ อย่างในกรณีต่อมาหญิงสาวอายุไม่ถึง 30 ปี มีอาการเจ็บที่หน้าแข้งขณะวิ่งออกกำลังกาย โดยมีอาการตั้งแต่วิ่งไปได้เพียงระยะสั้น ๆ ประมาณ 0.5 กิโลเมตร กระทั่งถึง 1 กิโลเมตรก็รู้สึกเจ็บมากจนไม่สามารถวิ่งต่อไปได้ ตำแหน่งที่เจ็บอยู่บริเวณหน้าแข้ง อาการเหมือนกระดูกจะแตก แบบนี้ควรเข้าพบแพทย์ เพื่อทำการเอ็กซเรย์ดูว่ากระดูกมีปัญหาหรือไม่อย่างไร โดยอาการนี้สามารถเป็นไปได้ทั้ง 2 อย่าง อาจมีปัญหาที่กระดูกหรือไม่ก็มีปัญหาที่กล้ามเนื้อ เพราะโรคกระดูกบางโรคที่ในเนื้อกระดูกมีปัญหา จะทำให้เจ็บหน้าแข้งได้ แต่อีกประการหนึ่งคือกลุ่มของโรคกล้ามเนื้อที่ทำให้เวลาออกกำลังกายสามารถเจ็บหน้าแข้งได้เช่นกัน เนื่องจากว่ากล้ามเนื้อจะเกาะที่กระดูก จึงควรเอ็กซเรย์ดูจะดีที่สุด ซึ่งถ้าหากไม่เจอความผิดปกติใด ๆ ก็อาจต้องไปดูในเรื่องของพฤติกรรมการออกกำลังกายว่าก่อนออกกำลังกายมีการเตรียมความพร้อมที่เหมาะสมหรือไม่ หรืออาจเป็นที่ท่าวิ่งไม่เหมาะสม ซึ่งมีส่วนทำให้เจ็บหน้าแข้งได้เช่นกัน ยังมีอีกหนึ่งอาการปวดที่ไม่จำเป็นต้องพบแพทย์ แต่ส่งผลกระทบต่อการใช้ชีวิตไม่น้อย นั่นก็คือ อาการของโรคไหล่ติด จะมีลักษณะปวดบริเวณไหล่ตรงจุดที่แขนต่อจากไหล่ เวลายกแขนจะมีปัญหายกไม่ค่อยขึ้น ส่งผลกระทบต่อชีวิตประจำวัน เช่น หวีผมยาก ใส่เสื้อชั้นในยาก เป็นต้น โดยจะปวดทั้งสองข้าง ซึ่งจะปวดทีละข้างเมื่อข้างหนึ่งหาย อีกข้างจะปวดต่อกัน พบมากในผู้หญิงอายุ 40- 50 ปี ใช้เวลา 1-2 ปีโรคไหล่ติดจะหายไปเองโดยธรรมชาติ สามารถบำบัดได้ด้วยตัวเองด้วยการประคบน้ำอุ่นบริเวณรอบ ๆ หัวไหล่ แต่ถ้าทนไม่ไหวให้ทานยาแก้ปวด อย่างยาพาราเซตามอล หรือยาคลายกล้ามเนื้อ นอกจากนี้ยังสามารถบำบัดได้ด้วยท่าบริหารต่าง ๆ 6-7 ท่า สำหรับการแก้ปัญหาไหล่ติดโดยเฉพาะ โดยธรรมชาติของโรคนี้จะมีอายุประมาณ 3 เดือนถึง 2 ปี ก็จะหายไปเอง ไม่จำเป็นต้องเข้ารับการรักษา ข้อมูลจาก นพ.ศิวดล วงศ์ศักดิ์ ภาควิชาออร์โธปิดิกส์ คณะแพทยศาสตร์โรงพยาบาลรามาธิบดี มหาวิทยาลัยมหิดล คลิกชมคลิปรายการ “โรคกระดูก : พบหมอรามา ช่วง ลัดคิวหมอ” ได้ที่นี่ YouTube:
อาการปวดร้าวที่กระดูก ที่ควรพบแพทย์ มีดังนี้:
1.  อาการปวดร้าวที่รุนแรง:
-  ปวดมากจนทนไม่ไหว
-  ปวดจนไม่สามารถทำกิจวัตรประจำวันได้
-  ปวดร้าวลงขา
-  ปวดร้าวทั้งสองข้าง

2.  อาการปวดร้าวที่เรื้อรัง:
-  ปวดนานเป็นสัปดาห์หรือเป็นเดือน
-  ปวดบ่อยครั้ง
-  ปวดจนนอนไม่หลับ

3.  อาการปวดร้าวที่เกิดขึ้นพร้อมกับอาการอื่นๆ:
-  มีไข้
-  บวม
-  แดง
-  ร้อน
-  ชา
-  อ่อนแรง
-  เคลื่อนไหวลำบาก

4.  อาการปวดร้าวที่เกิดขึ้นหลังจากประสบอุบัติเหตุ:
-  ล้ม
-  กระแทก
-  หกล้ม
-  ถูกของหนักทับ

5.  อาการปวดร้าวในผู้สูงอายุ:
-  มีอาการปวดร้าวที่รุนแรง
-  ปวดร้าวลงขา
-  ปวดร้าวทั้งสองข้าง
-  ปวดร้าวเรื้อรัง
6.  อาการปวดร้าวในคนอายุน้อย:
-  มีอาการปวดร้าวที่รุนแรง
-  ปวดร้าวทันทีหลังออกกำลังกาย
-  ปวดร้าวบริเวณหน้าแข้ง

ตัวอย่าง:
-  หญิงสูงอายุที่มีอาการปวดหลังแล้วร้าวลงมาที่ขา เมื่อเดินไปได้สักระยะ 1-2 กิโลเมตร ให้ลองนั่งพักสักครู่ ถ้าหากนั่งพักแล้วหาย แปลว่ายังไม่ถึงขั้นที่ต้องพบแพทย์ ให้บำบัดด้วยตนเองโดยการนั่งพักทุกครั้งที่เกิดอาการปวดร้าวที่กระดูกขึ้น และยังสามารถใช้ชีวิตได้ตามปกติ ไม่มีอะไรต้องกังวล
-  หญิงสาวอายุไม่ถึง 30 ปี มีอาการเจ็บที่หน้าแข้งขณะวิ่งออกกำลังกาย โดยมีอาการตั้งแต่วิ่งไปได้เพียงระยะสั้น ๆ ประมาณ 0.5 กิโลเมตร กระทั่งถึง 1 กิโลเมตรก็รู้สึกเจ็บมากจนไม่สามารถวิ่งต่อไปได้ ตำแหน่งที่เจ็บอยู่บริเวณหน้าแข้ง อาการเหมือนกระดูกจะแตก แบบนี้ควรเข้าพบแพทย์
-  อย่างไรก็ตาม แม้ว่าอาการปวดร้าวที่กระดูกบางชนิดจะไม่จำเป็นต้องพบแพทย์ แต่หากไม่แน่ใจ ควรปรึกษาแพทย์เพื่อรับการวินิจฉัยและรักษาที่ถูกต้อง

สาเหตุของอาการปวดร้าวที่กระดูก:
อาการปวดร้าวที่กระดูกเกิดจากหลายสาเหตุ เช่น:
-  กระดูกเสื่อม: พบได้บ่อยในผู้สูงอายุ
-  กระดูกหัก: เกิดจากอุบัติเหตุ
-  กระดูกพรุน: ทำให้กระดูกเปราะบางและหักง่าย
-  โรคข้ออักเสบ: เช่น โรคข้อเข่าเสื่อม โรครูมาตอยด์
-  โรคกระดูกทับเส้นประสาท: เช่น โรคหมอนรองกระดูกคอเสื่อม
-  กล้ามเนื้ออักเสบ: เกิดจากการใช้งานกล้ามเนื้อมากเกินไป
-  เอ็นอักเสบ: เกิดจากการใช้งานเอ็นมากเกินไป
-  เส้นเอ็นฉีกขาด: เกิดจากอุบัติเหตุ
-  การติดเชื้อ: เช่น กระดูกอักเสบ
ออร์โธปิดิกส์ (ออร์โธปิดิกส์) - Orthopedics